ΔΕΛΤΙΟ ΤΥΠΟΥ

**4ο Συνέδριο ΕΛ.ΙΝ.Υ.Α.Ε. για την επαγγελματική υγεία και ασφάλεια (ΕΥΑ):**

* **με θέμα «Επαγγελματική υγεία και ασφάλεια σε ένα περιβάλλον που αλλάζει»**
* **η θεματολογία καλύπτει όλα τα κρίσιμα θέματα της ΕΥΑ με σημαντικές ομιλίες και συζητήσεις**

*Αθήνα, 14 Νοεμβρίου 2024*\_ Με την συμμετοχή διακεκριμένων ομιλητών από τον κυβερνητικό, ακαδημαϊκό, επιστημονικό και επιχειρηματικό χώρο πραγματοποιείται στις 28 & 29 Νοεμβρίου 2024 στο Μέγαρο Μουσικής Αθηνών, το 4ο Πανελλήνιο Συνέδριο για την Υγεία και την Ασφάλεια στην Εργασία «Σε ένα περιβάλλον που αλλάζει». Το συνέδριο που διοργανώνεται από το Ελληνικό Ινστιτούτο για την Υγεία και Ασφάλεια στην Εργασία – EΛ.IN.Y.A.E., τελεί υπό την αιγίδα του Υπουργείου Εργασίας και Κοινωνικής Ασφάλισης, ανοίγει τις πόρτες του στην έρευνα, τον διάλογο και την ανταλλαγή καλών πρακτικών, ανιχνεύει τις σημερινές προκλήσεις στον επαγγελματικό κίνδυνο και προβάλει τις μεθόδους και τα εργαλεία για την αντιμετώπισή τους, καθώς και τα συμπεράσματα από την εφαρμογή τους.

Σκοπός του, είναι να συζητηθούν και να αναδειχθούν, τόσο οι διάφορες πτυχές των νέων, και των υφιστάμενων, κινδύνων στους χώρους εργασίας όσο και νέες προσεγγίσεις ή εμπειρίες για την αντιμετώπισή τους, μέσα από διαφορετικές οπτικές.

Τις εργασίες του συνεδρίου θα ανοίξει η κ. Ρένα Μπαρδάνη, Πρόεδρος ΔΣ ΕΛ.ΙΝ.Υ.Α.Ε. ενώ χαιρετισμό θα απευθύνουν η κ. Νίκη Κεραμέως, Υπουργός Εργασίας & Κοινωνικής Ασφάλισης και οι εκπρόσωποι των κοινωνικών εταίρων.

Παράλληλα, θα ανακοινωθεί η ένταξη του ΕΛ.ΙΝ.Υ.Α.Ε. στο ευρωπαϊκό δίκτυο PEROSH - Partnership for European Research in Occupational Safety and Health. Το δίκτυο περιλαμβάνει 14 Ινστιτούτα Επαγγελματικής Ασφάλειας και Υγείας από διαφορετικές ευρωπαϊκές χώρες, τα οποία διαδραματίζουν σημαντικό ρόλο στις σχέσεις τους με τις κυβερνήσεις/αρχές και τα συστήματα ασφάλισης υγείας και ατυχημάτων της χώρας τους μέσω της σχετικής έρευνας και ανάπτυξης.

Διεθνώς διακεκριμένες προσωπικότητες του χώρου της ΕΥΑ θα μιλήσουν στην ολομέλεια του Συνεδρίου. Πρόκειται για την Manal Azzi, επικεφαλής της Μονάδας για την Επαγγελματική Ασφάλεια και Υγεία της Διεθνούς Οργάνωσης Εργασίας (ILO), τον William Cockburn, Εκτελεστικό Διευθυντή του Ευρωπαϊκού Οργανισμού για την Ασφάλεια και την Υγεία στην Εργασία - EU-OSHA, τον Jan Michiel Meeuwsen MA, Διευθυντή Διεθνών Σχέσεων του Δικτύου PEROSH, τον Κωνσταντίνο Σιούτα, Καθηγητή στο Τμήμα Πολιτικών & Περιβαλλοντικών Μηχανικών του Πανεπιστημίου Νότιας Καλιφόρνιας, τον Ανδρέα Δ. Φλουρή, Διευθυντή του Εργαστηρίου FAME, Καθηγητή Φυσιολογίας στο Πανεπιστήμιο Θεσσαλίας και Επίκουρο Καθηγητή στο Πανεπιστήμιο της Οττάβα, τον Gyula Szabo, Επίκουρο Καθηγητή στο Πανεπιστήμιο Óbuda της Βουδαπέστης, Πρόεδρο της Ουγγρικής Εταιρίας Εργονομίας και μέλος του Διοικητικού Συμβουλίου της Ομοσπονδίας Ευρωπαϊκών Εταιρειών Εργονομίας, τον Γεώργιο Μπούστρα, Καθηγητή Εκτίμησης Κινδύνου στο Ευρωπαϊκό Πανεπιστήμιο Κύπρου, την Δήμητρα Θεοδωρή, Προϊσταμένη Μονάδας Υγείας και Ασφάλειας και Συνθηκών Εργασίας του Ινστιτούτου των Ευρωπαϊκών Συνδικάτων, τον Tuomo Alasoini, Ερευνητή Καθηγητή στο Φιλανδικό Ινστιτούτο Επαγγελματικής Υγείας - FIOH, την Stephanie Boini, Επιδημιολόγο του Εθνικού Ινστιτούτου Έρευνας και Ασφάλειας της Γαλλίας- INRS και την Agnes Parent-Thirion, Senior Research Manager, της Μονάδας για την Εργασιακή Ζωή του Eurofound.

Η θεματολογία θα καλύψει σειρά σημαντικών θεμάτων όπως η επαγγελματική υγεία και ασφάλεια των εργαζόμενων σε ένα μεταβαλλόμενο κλίμα, οι αναδυόμενοι κίνδυνοι και οι προκλήσεις για τους εργαζόμενους, η δίδυμη μετάβαση και η ευημερία των εργαζομένων, ο ρόλος του κλίματος στην υγεία και ασφάλεια των εργαζόμενων, η εργασιακή ασφάλεια και υγεία στην εποχή της τεχνητής νοημοσύνης, η επίδραση των ψυχοκοινωνικών εκθέσεων στα αποτελέσματα της υγείας (ανασκόπηση επιδημιολογικών ευρημάτων) καθώς και ειδικότερα θέματα όπως ο αντίκτυπος της γεωπολιτικής σύγκρουσης Ρωσίας - Ουκρανίας στην ποιότητα του αέρα και τις τοξικολογικές ιδιότητες των ατμοσφαιρικών PM2.5 στη μητροπολιτική περιοχή του Μιλάνου και οι επιπτώσεις του εργασιακού θερμικού στρες στην υγεία των εργαζομένων και την οικονομία της Ελλάδας.

Σε παράλληλες συνεδρίες με θέματα όπως: η κλιματική αλλαγή, οι ψυχοκοινωνικοί παράγοντες, οι κλαδικοί παράγοντες, οι νέες τεχνολογίες, τα συστήματα διαχείρισης, η ΥΑΕ σε προσωπικό πρώτης γραμμής, τα κριτήρια ESG, η εκπαίδευση και η πιστοποίηση ΥΑΕ, η προαγωγή της υγείας των εργαζομένων, προκλήσεις, η τεχνητή νοημοσύνη, οι βλαπτικοί παράγοντες, η ασφάλεια σε κρίσιμες υποδομές, ο κατασκευαστικός κλάδος και η ΥΑΕ, η γυναικεία ηγεσία και η ΥΑΕ κ.ά., διακεκριμένοι ομιλητές από τον ακαδημαϊκό, τον επιστημονικό και τον επιχειρηματικό χώρο, αλλά και από οργανισμούς, θα παρουσιάσουν σημαντικές έρευνες και δεδομένα δίνοντας το έναυσμα για συζήτηση με τους συμμετέχοντες.

Το συνέδριο θα κλείσει με στρογγυλό τραπέζι με τίτλο «Υγεία και ασφάλεια σε ένα περιβάλλον που αλλάζει» στο οποίο -σε μια συζήτηση ανοιχτή για παρεμβάσεις από το κοινό- ανταλλάσσουν απόψεις οι:

• Κώστας Καραγκούνης, Υφυπουργός Υπουργείου Εργασίας και Κοινωνικής Ασφάλισης,

• Ιωάννα Λυτρίβη, Υφυπουργός Υπουργείου Παιδείας, Θρησκευμάτων & Αθλητισμού,

• Ρένα Μπαρδάνη, Πρόεδρος ΔΣ ΕΛ.ΙΝ.Υ.Α.Ε.,

• Αθανασία Θεοδωρίδου, Προϊσταμένη Γενικής Διεύθυνσης Υποστήριξης και Ψηφιακής Διακυβέρνησης, ΔΥΠΑ

Πλατινένιος χορηγός είναι η Lamda Development Α.Ε. Χρυσοί χορηγοί ο Όμιλος της GEP, η MANAGEMENT FORCE Group και ο Όμιλος ΤΙΤΑΝ.

Media sponsor είναι η εφημερίδα Η ΝΑΥΤΕΜΠΟΡΙΚΗ και η Naftemporiki Tv. Χορηγοί επικοινωνίας είναι: Hrpro, Industry, Manufacturing, epixeiro.gr, Όμιλος T Press.

Πληροφορίες: <https://elinyae-congress.gr/>

\_\_\_\_\_\_\_\_\_\_\_\_\_\_\_\_ΤΕΛΟΣ ΔΕΛΤΙΟΥ ΤΥΠΟΥ\_\_\_\_\_\_\_\_\_\_\_\_\_\_\_\_\_\_\_

**Hashtags: #elinyaecongress #ELINYAE #YAE #ygeiakaiasfaleia**

——————————————————————————————————————

Πληροφορίες για τους συντάκτες:

Αλεξάνδρα Λεφοπούλου, Media & Communications Advisor, ΕΛ.ΙΝ.Υ.Α.Ε.,

κιν: 6986576307, mailto:alexandra.lefopoulou@gmail.com

Ίρμα Ριζάκου, Υπεύθυνη Επικοινωνίας ΕΛ.ΙΝ.Υ.Α.Ε., κιν.: 6977308168, mailto:rizakou@elinyae.gr

—————————————————————————————————————

**Σχετικά με το ΕΛ.ΙΝ.Υ.Α.Ε. (Ελληνικό Ινστιτούτο Υγείας και Ασφάλειας στην Εργασία)**

Το ΕΛ.ΙΝ.Υ.Α.Ε. είναι ο φορέας των κοινωνικών εταίρων ΓΣΕΕ, ΣΕΒ, ΓΣΕΒΕΕ, ΕΣΕΕ, ΣΕΤΕ και ΣΒΕ για την υγεία και την ασφάλεια στην εργασία (ΥΑΕ), με εμπειρία στην έρευνα, την πληροφόρηση, την ενημέρωση, την συμβουλευτική υποστήριξη και την εκπαίδευση. Συστάθηκε το 1992 ως ανεξάρτητος οργανισμός μη κερδοσκοπικού χαρακτήρα, κατόπιν πρωτοβουλίας των κοινωνικών εταίρων, με σκοπό την επιστημονική και τεχνική υποστήριξη κι εξυπηρέτηση της πολιτικής για την υγεία και την ασφάλεια στην εργασία στην Ελλάδα. Περισσότερες Πληροφορίες: [http://www.elinyae.gr](http://www.elinyae.gr/), Ε: info@elinyae.gr, 210 8200100.

Ακολουθήστε το ΕΛ.ΙΝ.Υ.Α.Ε. στα Social Media: ![C:\Users\eliny\AppData\Local\Microsoft\Windows\INetCache\IE\N0EMGB19\Facebook_icon_01[1].png]()   